google/wiki40b huggingface dataset:
Cyriodera

Utseende

En middelsstore, blank gullbasse. Hodet er firkantet, ikke tydelig innskåret i spissen. Pronotum er svart med oransje ytterkant, i bakre delen med rette, parallelle sider, i fremre del avrundet. Det er en stor, grunn fordypning bakerst i midten. Dekkvingene er brunsvarte, med dype punktstriper, i bakre delen nokså tett kledte med nedliggende, grågule hår.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Belgias senat

Fire kategorier senatorer

Ved en grunnlovsreform i 1993 ble antallet senatorer redusert fra 184 til 71. Det er i tallet ikke medregnet senatorer som møter i kraft av sitt medlemskap i kongefamilien.

Direktevalg til valgmannskollegiene

Det holdes direkte valg av 40 av Senatets medlemmer, og valget foregår samtidig med valget av Belgias representantkammer.
Stemmene i senatsvalget går til to valgmannskollegier som fordeler senatsplassene mellom partiene. Ett valgmannskollegium velges av det franske (vallonske) samfunn i Belgia og dette fordeler 25 senatorer. Det andre valgmannskollegiet velges av Belgias flamske (nederlandsktalende) samfunn og dette utpeker 15 senatorer.
De tre regionene Vallonia, Flandern og Brussel fungerer som valgkretser. Innbyggerne i Vallonia avgir stemmer til det vallonske (og fransktalende) kollegium, mens innbyggerne i Flandern avgir stemmer til det flamske (og nederlandsktalende) valgmannskollegium. Innbyggerne i Brussel avgjør gjennom sitt valg av enten et franskspråklig eller nederlandsktalende parti, hvilket kollegium de ønsker å gi sin stemme.

Oppnevninger av de språkbestemte parlamentene

Ytterligere 21 representanter utpekes av henholdsvis det franskspråklige parlament (Parlamentet for føderasjonen Vallonia–Brussel (Fédération Wallonie-Bruxelles. Le Parlament.)) (10), Det flamske parlamentet (Vlaams Parlement) (10) og det tyskspråklige parlament (Parlament der Deutschsprachigen Gemeinschaft) (1).

Koopteringer

Ytterligere 10 senatorer koopteres (utnevnes) av henholdsvis de fransk- og nederlandskspråklige senatorene (både valgte og utpekte) i Senatet. Fordelingen mellom de franske og flamske senatorgruppene av retten til å utnevne de siste 10 senatorplassene, bestemmes av den forholdsmessige representasjon i Senatet.

Senatorer av kongelig byrd

Medlemmene av den kongelige familie som er fylt 18 år har rett til å møte som senatorer. Deres stemmer blir imidlertid ikke tatt med når det skal avgjøres om Senatet er beslutningsdyktig.
2S4

2S4 Tyulpan («tulipan») er en tidligere sovjetisk selvdrevet bombekaster. Den kalles SM-240 av den russiske hæren. Den ble sett offentlig for første gang i 1975. 2S4 ble, i likhet med haubitsen 2S7 Pion, opprinnelig klassifisert som M1975 av vestlige observatører.

Historie og utvikling

2S4 kom i tjeneste med sovjethæren i 1975. Den inngikk da på front- eller armé-nivå i regimenter på mellom 34 og 56 skyts hver.
Systemet hadde blitt utviklet på tidlig 1970-tall av Uraltransmasj, mens selve bombekasteren, kalt 2B8, kom fra Perm maskinfabrikk. Navnet under utviklingen var Objekt 305.

Teknisk

Skroget til 2S4 er en avart av det som brukes i 2K11 Krug (SA-4 Ganef). Vognføreren og vognkommandøren sitter framme til venstre i skroget. Mannskaps- og ammunisjonsrommet er bak i kjøretøyet.
Skroget er helsveiset og beskytter mannskapet mot splinter og håndvåpenammunisjon.
Den 240 mm glattløpede bombekasteren er montert oppå skroget, og svinges hydraulisk ned bak for å komme i skyteposisjon. Den kan eleveres fra +50 til +80° og 10° til høyre og venstre. Inne i skroget bæres 20 granater i to tønneformede magasiner. Prosjektilet og drivladningen lades separat gjennom en luke i taket. To typer granater er i vanlig bruk. Den ene er den høyeksplosive 3OF-864 på 130 kg med maksimal rekkevidde på 9 560 m, og den andre er et annet høyeksplosivt prosjektil med hjelperakett og en rekkevidde på 18 000 m. Det veier 228 kg. Vognkommandøren har en PKT mitraljøse ved luken sin.
Motoren er montert framme til høyre i skroget, og er av type V-59, en V-12 dieselmotor på 520 hk. 850 liter diesel kan bringes med.
Svanhild Rolfsen

Svanhild Rolfsen (født 29. oktober 1946 i Kopervik på Karmøy) er kjent for å være den første kvinnen som ble fast ansatt på norsk sokkel, hvor hun arbeidet som sykepleier.

Friggfeltet=

Sammen med Marit Høiland reiste Rolfsen ut til Friggfeltet den 2. august 1977. På dette tidspunktet hadde hun arbeidet som sykepleier i ti år på fastlandet. Både Svanhild Rolfsen og Marit Høiland var begge ansatt i Elf Norge A/S.

Arbeidsoppgaver

Typiske arbeidsoppgaver i Rolfsens hverdag bestod av å rense sår og kutt, plukke brent metall fra øyne, samt spjelke brukne armer. I tillegg til å håndtere somatiske plager ute på plattformen, var psykiske plager en stor del av arbeidsdagen. Etter en periode som sykepleier i fast offshore rotasjon, ble Svanhild Rolfsen i 1984 supervisor med dager på land i tillegg til offshore rotasjon. Med stillingsendringen begynte hun i tillegg å arbeide med helsekampanjer. Asbestinformasjon og registrering, prostata-, aktivitets- og audiokampanjer var bare et lite utvalg av kampanjene hun jobbet med. Disse skulle bidra til å øke kunnskapen til de ansatte, for å verne om deres helse og levesett i de krevende arbeidsforholdene.

Redningsaksjon i Nordsjøen

Den 7. mai 1981 fikk radiorommet på Frigg inn en hastemelding. Det var en mann som hadde fått deler av beinet sitt revet av, og befant seg i en fiskebåt ca. 25 minutter unna med helikopter. Værforholdene denne dagen var tøffe, noe som gjorde redningsaksjonen svært utfordrende. Helikopteret som ble brukt til persontransport mellom plattformene på Friggfeltet, ble rekvirert til å hente ut mannen. Svanhild Rolfsen, som hadde sin første arbeidsdag i turnusperioden, ble med på redningsoppdraget. Bølgene var 15-17 meter høye, og vinden hadde en styrke på 45 knop. Rolfsen ble sendt ned for å hente mannen, men bølgene og vinden tvang henne ned i vannet fire-fem ganger før hun kom seg opp i båten. Hun fikk spent mannen fast på en båre, og heist ham opp i helikopteret. Mannen overlevde skadene og ble sendt direkte til Haukeland. Saken vakte stor oppmerksomhet i mediene, og Rolfsen ble tildelt et fat av sikkerhetsdirektøren som takk. 
På bakgrunn av sin heltemodige innsats den 7. mai 1981, vant Svanhild Rolfsen årets navn i VG samme år. I tillegg mottok hun Carnieges Heltefonds medalje i gull, den høyeste av fondets utmerkelser. Dette fordi det var særlige vanskelige forhold under aksjonen, og det var en overhengende fare for hennes liv.
Clide og Wiliss

Premiss

Den animerte serien følger to idiotiske og lunefull venner, Clide Harisson, og Wiliss Henigg. Disse to dumme vennene går på noen. Den animerte serien er mer som en parodi til 1990-tegneserien, Ren og Stimpy. Clyde er den menneskelige versjonen av Ren og Willis er den menneskelige versjonen av Stimpy.
Det er også relatert til Rockø's Modern Life til sin seksuelle insinuasjon. Dens seksuelle innuendo er også grunnen til at dette ble kansellert.

Figurer

Clide Harisson er en av hovedpersonene i serien. Han henger ut med sin beste venn, Wiliss Henigg. Han er en seksten år gammel videregående skole senior.
Wiliss Henigg er den andre hovedpersonen i serien. Han er Clide's beste venn. Akkurat som sin venn Clide, Han er mye mer smartere enn Clide og mye mer lunefull enn han.
Jacøb Jackson er den tritagonist i serien. Han er Clide og Wiliss venn. Han er noen ganger en fiende mot dem

Film

12. Mai, 2017, Skaperen av Clide og Wiliss kunngjøre at det kommer til å bli en film om serien kommer til å bli utgitt på 16. Mars 2021.
Gerhard Friedrich Müller

Yngre år

Müller gikk først på Friedrichs-Gymnasium Herford, der hans far var rektor. Han studerte deretter filosofi og historie ved Universität Rinteln og Universität Leipzig.

Virke i Russland

I forskningsooppdrag for akademiet reiste han i Holland og England. Etter sin tilbakekomst ble han sammen med Johann Georg Gmelin gitt i oppdrag av keiserinne Anna av Russland å lede den historiske og etnografiske arbeidsgruppe i en lenge planlagt forskningsekspedisjon. Som sådan dro han med den såkalte andre Kamtsjatkaekspedisjonen rundt i Sibir i ti år (til 1743). De var nitten vitenskapsfolk og kunstnere som reiste rundt og studerte folkene og kulturene, og samlet inn materiale til bruk for utarbeidelse av kart. Müller, som beskrev og kategoriserte klesdrakter, religioner og religioner innen forskjellige sibirske etniske grupper, kom til å bli kalt etnografiens far.
I 1736 fant professor Müller bevis i arkivene i Jakutsk-kanselliet at Vitus Bering i 1728 ikke var den første til å seile gjennom Beringstredet, men at det hadde den russiske pelsdyrhandleren Semjon Dezjnjov gjort flere år tidligere.
I 1761 ble han innvalgt som utenlandsk medlem 48 av Kungliga Vetenskapsakademien.
Follo Fotballkrets

Follo Fotballkrets (stiftet 14. januar 1922) er en tidligere krets i Norges Fotballforbund.
I 1968 ble kretsen ble nedlagt. Av kretsens 16 idrettslag ble 9 flyttet til Østfold Fotballkrets (Drøbak-Frogn, Driv, NLHI, Ås, Vestby, Hølen, Son, Hobøl og Tomter), 
6 til Oslo Fotballkrets (Kolbotn, Oppegård, Ski, Kråkstad, Nordby og Nesodden) og ett til Vestre Romerike Fotballkrets (Enebakk).
Nikolaikirken i Oslo

Nikolaikirken var en kirke i middelalderens Oslo. Den lå i det området som nå betegnes som Sørenga, like vest for Clemenskirken og nordøst for kongsgården, omtrent der Østfoldbanen går i dag.
Kirken var viet til Nikolas av Myra. Den er omtalt i et brev fra 1297 der det fremgår at det området som nå kalles Bekkelaget, tilhørte Nikolaikirkens sogn. Få detaljer er kjent om kirkens utseende, for eksempel om den hadde tårn.
Kirken skal ha ligget i ruiner mot slutten av 1500-tallet. Ved arkeologiske utgravninger i 1877 ledet av Peter Andreas Blix ble det funnet murrester fra en steinkirke samt graver. Det antas at dette dreide seg om Nikolaikirken. I dag er det ingen synlige rester på stedet.
Under nullpunktet

Handling

Boken har fått tittel etter Elvis Costellos sang «Less Than Zero». Handlingen følger livet til Clay, en rik, ung student ved college, som har kommet tilbake til hjembyen Los Angeles i vinterferien. Igjennom store deler av romanen tilbringer han tiden på fest, der han tar narkotika med vennene sine fra området. I løpet av denne perioden må han velge mellom å starte opp forholdet sitt til Blair igjen eller ikke, men han er usikker på sine følelser. I mellomtiden har Clay one night stands med enkelte andre, og forholdet med Blair går nedover. Samtidig forsøker han også å finne ut hvorfor kompisen Julian har så lite kontakt med ham, og finner ut at Julian har blitt prostituert og avhengig av narkotika. Dette, sammen med andre merkelige hendelser som hender i handlingens forløp, fører til at Clay blir påvirket av de umoralske menneskene rundt ham. En hendelse som forstyrrer ham stort er da en av de andre viser en snuff film på en fest og han virker å være den eneste som blir brydd av det. Til slutt fører det hele til at han forlater Los Angeless, muligens for aldri å komme tilbake.

Kritikker

Romanen blir ofte kritisert for å mangle detaljer, en løs handling og en matt og trist personutvikling. Andre mener imidlertid at dette er en viktig del av historien, da den viser meningsløsheten og tomheten til figurene.
Lucas Digne

Landslaget

Digne har spilt flere aldersbestemte landskamper for Frankrike. Den 13. mai 2014 ble han tatt ut i den franske VM-troppen til fotball-VM i Brasil 2014.
Han ble tatt ut i Frankrikes EM-tropp til EM i Frankrike 2016.
Josephine Højbjerg

Karriere

Højbjerg startet karrieren sin allerede som åtteåring hvor hun da ble kjent for rollen som Pil i Tv-serien Pendlerkids. Siden den gang har hun hatt flere roller i tv-serier som sesong 3 av tv-serien Broen som Karen, hovedrollen Julia i DR Ultra's julekalender Bubber's Juleshow i 2015, samt hovedrollen Sara i tv-serien Klassen.
I 2016 spilte Josephine sammen med Mette Horn inn fire opplysningsfilmer for Dansk Center sitt Undervisningsmiljø: Når børn er på nettet!". I desember 2016 spilte hun Emma i en SEAS-NVE-kampanje: "bruk energien fornuftig". I 2017 medvirket hun i sesong to av den danske tv-serien Klassen. Hun spilte også hovedrollen Tinka i Tinkas Julekalader som ble kjent på norsk TV kanal i desember 2018.
I 2018 opptrådte Josephine i hennes aller førse spillerfilm Hacker som en kvinnelig hovedrolle.
Douglas World Cruiser

Design og utvikling

I 1923 var US Army Air Service  interessert i å å være den første til å fly jorden rundt med fly, et program som ble kalt "World Flight". Donald Douglas foreslo en endret Douglas Aircraft Company DT for å møte forsvarets behov. Selskapet hsdde tidligere bygget DT biplan torpedobombere til Marinen, og kunne dermed tilby kortere produksjonstid for den nye serien. DTs endringer ville bli foreforetatt fra samlebåndet ved selskapets fabrikker i Rock Island, Illinois og Dayton, Ohio. Douglas lovet at flyet kunne være ferdig innen 45 dager etter å ha mottatt kontrakt. Air Service lånte løytnant Erik Nelson, medlem av Krigsavdelingens planlegginsgruppe for å hjelpe Douglas. Nelson arbeidet direkte med Douglas i fabrikken i Santa Monica, California for å formulere det nye forslaget. Som DT DWC kunne det bli utstyrt med enten med pongtonger eller en vanlig understell. To forskjellige radiatorer var tilgjengelig, med en større versjon for tropiske strøk ble valgt. Etter at prototypen ble levert i november 1923, ble det gjennomført vellykkede tester og 19. november fikk Douglas i oppdrag å bygge fire fly. På grunn av den krevende ekspedisjonen ble reservedeler, inkludert 15 ekstra Liberty-motorer, 14 ekstra sett med pongtonger, og nok deler til to fly sendt til punkter langs ruten. Siste fly ble levert 11. mars 1924.

Jorden rundt

Fra 17. mars 1924 fikk piloter øve på prototypen som fungerte som treningsfly. Den 6. april 1924 kom ekspedisjonens fire fly som fikk navnene «Boston», «Chicago», «New Orleans» og «Seattle» og ble sendt til Sand Point, Washington, i nærheten av Seattle, Washington. «Seattle», som var førerflyet styrtet i Alaska 30. april. De tre andre flyene med «Chicago» som førerfly fortsatte vestover i Asia og mot Europa. De var avhengig av en nøye planlagt logistikk, inkludert forhåndsplasserte ekstra motorer og drivstoff 
som den amerikanske marinen og kystvakten sørget for. «Boston» ble tvunget ned og skadet i Atlanterhavet, utenfor 
Færøyene. De gjenværende to flyene fortsatte over Atlanterhavet til Nord-Amerika, hvor de fikk med seg «Boston II» fra Pictou, Nova Scotia. Den nylig omdøpte prototypen fortsatte med de andre flyene tilbake til Washington. De tre gjenværende flyene fløy tilbake til Seattle 28. september 1924. Hele flyturen dekket 44 378 km som ble gjennomført på 371 timer og 11 minutter med en gjennomsnittsfart på 110 km/t.
Diablo

Oppbygning

I Diablo skal man styre en figur rundt i en underjordisk verden full av skjeletter, demoner og andre monstre som man skal bekjempe. Men man skal også plukke forskjellige skatter og andre ting, som man enten kan bruke selv eller selge for å kjøpe nye våpen. Hovedmålet er å til slutt beseire mørkets fyrste, Diablo.
Spillkonseptet er helt klart inspirert av de gamle roguelignende spillene, som NetHack og Angband, som var populære på 1980-tallet. Grafisk er det en videreutvikling i forhold til de gamle spillene i den sjangeren, selv om Diablo mangler noe i avanserthet i forhold til klassikerne. Av mange regnes Diablo-serien som et grafisk rogue-lignende spill.
Navnet Diablo er hentet fra det spanske ordet for djevel.
Det første spillet i Diablo-serien kom ut i januar 1997 (30. november i Amerika) og ble en stor suksess. Da det kom ut var grafikken temmelig avansert, spillet hadde i tillegg en god historie og var bra designet. Spilleren befinner seg i den mørke middelalderbyen Tristram hvor byens katedral er bygget over et gammelt munkekloster. Om natten hører byens innbyggere merkelige lyder derfra og ser mystiske flakkende lys. Historien er en klassisk historie mellom himmel og helvete, der byen Tristram er senter for kampen. Spillerens oppgave er å utforske labyrinten under klosteret og til slutt beseire demonen Diablo.

Verdenen

Spillet består av blant annet av byen Tristram der spilleren ikke får lov å slåss, men kan kjøpe, selge og identifisere utstyr, i tillegg til å snakke med og skaffe seg informasjon fra byens innbyggere. Labyrinten under katedralen består av delene the church, the catacombs, the caves, og hell. Etterhvert som spilleren beveger seg lengre og lengre nedover i etasjene blir monstrene større og vanskeligere, men gir også større avkastning i erfaringspoeng.

Diablo: Hellfire

I 1997 kom påbyggingspakken Hellfire til Diablo. Hellfire ble ikke laget av Blizzard, men av Sierra Entertainment. Utvidelsen inneholdt flere magier, monstre og utsyr. I tillegg ble den nye klassen munk introdusert, som er flink uten våpen, med knyttnever, føtter og med lite rustning, og en spesiell evne kalt for «ki-energi». Denne ekspansjonen ble dessverre regnet som fryktelig dårlig, den «floppet» stort og man vil ikke finne den på noen offisielle lister over Blizzards offisielle spill. Ekspansjonen ble ikke gitt ut i Europa.
NRK Fjernsynets sendeskjema for 1960

NRK Fjernsynets sendeskjema for 1960 er en oversikt over alle programmene som ble sendt på NRK Fjernsynet etter innføringen av ordinære sendinger 20. august 1960. Programoversikten er hentet fra Arbeiderbladet. Listen tar også for seg hvilke av programmene som er tilgjengelige på NRKs strømmetjeneste, NRK TV. Totalt hadde NRK Fjernsynet 325 programposter fra 20. august og ut året, av disse er 18 tilgjengelig på NRK TV (tilsvarende 5,54 prosent). Av programmene er rundt 213 egenprodusert, mens rundt 74 er innkjøpt. Resten er direkteoverføringer av OL og andre idrettsbegivenheter.
Trollspinner

Utseende

En middelsstor (vingespenn 42 – 53 mm), kraftig, lyst grå spinner som neppe kan forveksles med noen annen nordisk art. Hodet er nokså lite. Antennene er ca. 1/3 så lange som forvingen, fjærformet hos begge kjønn, smale hos hunnen og ganske brede hos hannen. Som hos de fleste Heterocampinae er den ytterste tredjedelen av antennene trådformede. Brystet er lysegrått på sidene, nokså mørkt brunt foran, og i et kileformet område i midten som er ganske smalt foran men dekker hele brystets bredde i den bakre delen. Hos hannen er det i tillegg to lyse lengdestriper midten. Bakkroppen er kledt med ganske lange, lysbrune hår, på ryggsiden med diffuse tverrbånd av blekere hår. Forvingen er avlang og temmelig smal, ganske tynt kledt med skjell, grå på farge. I den ytre delen er det et krumt, ofte utydelig, grågult tverrbånd. Bakkanten er mørkebrun i nesten hele vingens lengde. Bakvingen er hvit med en sjokoladebrun flekk ved bakhjørnet, ytterkanten er noe mørkere. Larven er kort og kraftig, skarpt grønn, ryggsiden delvis brun. Hodekapselen er uvanlig stor og brun. På ryggsidene av det fjerde til og med åttende kroppsleddet sitter gaffeldelte, kjøttfulle utvekster, der den på det fjerde leddet er større enn de andre. De to siste leddene er forstørret, og holdes opp fra underlaget. Begge har spisse utskudd som til sammen danner en firkant. Larven sitter som oftest med kroppen i S-form.

Levevis

Trollspinneren finnes i varme, lysåpne skoger med innslag av eik. Larvene lever først og fremst på sommereik (Quercus robur), noen ganger også på bøk (Fagus sylvatica) eller andre løvtrær. De voksne sommerfuglene flyr i mai – juni, oftest bare en kort periode på kvelden. De kommer gjerne til lys, spesielt hannene. Etter parringen legger hunnen 150 – 200 egg i små grupper på bark eller kvister, mest høyt oppe i kronene på eiketrær. Larvene lever enkeltvis og holder seg på undersiden av bladene. Det merkelige utseende gjør at de ligner visne blader. Larven er utvokst i august. Den kryper da noe nedover på stammen og spinner en kokong av silke og opptygget bark, plassert i en barksprekk. Kokongen er hard og motstandsdyktig, og man kan fortsatt finne den flere år etter at puppen er klekket – dette er gjerne den mest effektive måten å registrere arten på, da både larver og voksne er vanskelige å finne. Puppen har en spiss tagg på undersiden som den bruker til å skjære ut et rundt vindu i kokongen når den skal klekke – på dette kan man kjenne utklekte kokonger av denne arten fra andre arter.

Utbredelse

Trollspinneren forekommer i Sør- og Mellom-Europa østover til Volga og Moskva-området. I Norden er den kjent fra øyene og det østlige Jylland i Danmark, og fra Öland, Småland, Blekinge, Östergötland og Skåne i Sverige. I Sverige ble den tidligere regnet som en stor sjeldenhet, men den har blitt funnet i en god del nye områder de siste årene. Etter alt å dømme er arten i spredning, men de nye funnene kan også komme av at man er blitt bedre til å registrere denne arten.
Baja 1000

Baja 1000 er et terrengløp for motorkjøretøy som foregår på halvøyen Baja California i Mexico under en fullmåne. Konkurransen ble offisielt innstiftet i 1967, men hadde allerede vært arrangert uformelt i flere år. Opprinnelig gikk løypa fra Tijuana i Baja California til La Paz i Baja California Sur. Nå starter den fra Ensenada, omtrent 40 km lenger sør. Vanligvis arrangeres konkurransen helga før Thanksgiving i USA.
Deltagerne kjører i en rekke klasser, fra store, spesialbygde pickuper med ubegrenset budsjett, via motorsykler og firehjulinger ned til umodifisert Folkevogn «Boble».
Macropsyllidae

Utseende

De tre artene er store lopper.

Liv og utvikling

Macropsyllidae lever i bol av små pattedyr, mest hos australske gnagere, men de er også funnet bolene til små pungdyr. De er også funnet på innførte pattedyrarter som katt og svartrotte.

Utbredelse

Familien er bare utbredt i Australia.
Fylkesvei 3770

Fylkesvei 3770 går mellom Fosstveit og Eretveit i Iveland kommune. Veien er 2,1 km lang.
Frem til 2019 hadde veien betegnelsen Fylkesvei 294.
Tegneserier.no

Tegneserier.no var et norsk nettsted om tegneserier, som blant annet inneholdt nyheter om tegneserier, tegneserieanmeldelser og informasjon om norske tegneserieutgivelser. Tor Arne Hegna var redaktør.
Nettstedet ble startet i 2003 av Telemark tegneserieverksted. I 2007 overtok Tegneseriemuseet i Norge ansvaret. I 2008 forsvant nettstedet.
Naqada

Naqada er en by på vestbredden av Nilen i det egyptiske guvernementet Qina. Det var kjent i oldtidens Egypt som Nbwt og i den klassiske antikken som Ombos. Dets navn er avledet fra gammelegyptisk som nbw, i betydningen gull, grunnet nærheten til gullgruver i den østlige ørken.
Naqada innbefatter en del landsbyer som Tukh, Khatara, Danfiq og Zawayda. Den ligger i nærheten av det arkeologiske stedet Naqada som er en stor gravplass, nekropolis, fra den forhistoriske og førdynastiske perioden, en gang mellom 4400–3000 f.Kr. Grunnet disse gravene og hva arkeologien har forstått av fortidens samfunn, har Naqada har gitt sitt navn til Naqadakulturen som eksisterte, ikke bare her, men også mange andre steder i oldtidens Egypt, som el Badari, Gerzeh og Nekhen (Hierakonopolis). De store mengder med levninger som er funnet blant annet som gravgods i gravene, har gjort det mulig å datere hele kulturen over hele Egypt.
Byen var et sentrum for kulten til guddommen Set, og et stort antall graver ble bygget i tiden rundt 3500 f.Kr.
Argus (TV-program)

Om serien

Sommeren 1993 truet Høiness med å slutte programlederjobben i protest etter at TV3 viste programmet Bikini, et amerikansk program med lettkledde kvinner vandrende på et podium omgitt av heiende menn. Høiness sa hun ville ha seg frabedt et slikt «puppeshow» på sin kanal. Kanalen besluttet etter noen sendinger å ta av Bikini fra sendeskjemaet.
Høiness ble vinteren 1994 nedringt av seere etter en episode som omhandlet psykopater. Interessen for temaet var overraskende stor og den aktuelle episoden hadde dobbelt så mange seere som den forrige.